**РЕПУБЛИКА СРБИЈА- ОПШТИНА РАЧА**

**ОПШТИНСКО ВЕЋЕ**

**Број: 46 - 55/ 2024-II-01**

**Датум: 18.04.2024. године.**

На основу члана 46. става 1. тачке 1) Закона о локалној самоуправи (“Службени гласник РС”, бр 129/2007, 83/2014-др. закон, 101/2016-др.закон, 47/2018 и 111/2021-др.закон), члана 71. става 1. тачке 1) Статута општине Рача (“Службени гласник општине Рача”, бр. 3/19) и члана 2. става 1. тачке 1) Пословника о раду Општинског већа општине Рача (“Службени гласник општине Рача”, бр. 22/20 и 8/22), а у вези са чланом 65. ст. 4. Закон о планирању и изградњи („Службени гласник РС“, број 72/2009, 81/2009-испр.,64/2010-одлука УС, 24/2011, 121/12,42/2013-одлука УС, 50/13-одлука УС и 98/2013-одлука УС, 132/2014 145/2014, 83/2018, 31/2019, 37/2019-др. закон, 9/2020, 52/2021 и 62/2023), чл. 29. ст.4., Закона о јавној својини ( „Службени гласник РС“, број 72/11, 88/2013, 105/2014, 104/2016-други закон, 108/2016, 113/2017, 95/2018 и 153/2020), чланoм 3. ст. 2. и ст. 3. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима надметања и прикупљања писмених понуда („Службени гласник РС“, број 16/2018 и 79/23), чланом 64. ст. 2., ст. 9. и ст. 11. Одлуке о грађевинском земљишту („Службени гласник општине Рача“, број 3/2021), Мишљења Општинског правобранилаштва број 46-137/23- IV-01-1 од 09.04.2024. године и у складу са Планом генералне регулације градског насеља Рача („Службени гласник општине Рача“, број 11/12 и 14/15), Општинско веће општине Рача, на седници одржаној дана 18.04.2024. године, утврдило је предлог:

**О Д Л У К Е**

**О ДАВАЊУ САГЛАСНОСТИ ЗА ДЕОБУ КАТАСТАРСКИХ ПАРЦЕЛА У ЦИЉУ ИЗДВАЈАЊА ПОВРШИНЕ ЈАВНОГ ОД ОСТАЛОГ ЗЕМЉИШТА И ОТУЂЕЊА НЕПОКРЕТНОСТИ ИЗ ЈАВНЕ СВОЈИНЕ ОПШТИНЕ РАЧА НЕПОСРЕДНОМ ПОГОДБОМ**

**Члан 1.**

**ДАЈЕ СЕ САГЛАСНОСТ** за деобу катастарских парцела и то :

* Кп.бр. **574/2КО Рача**,у укупној површини од 323 м2, намена земљишта: грађевинско земљиште за остале и грађевинско земљиште за јавне намене, намена површина: део кп. бр. 574/2 КО Рача намењен је за мешовито становање (вишепородично и породично), док део парцеле по намени површине представља основну уличну мрежу и дата парцела налази се у приватној својини Слободана Миловановића из Ђурђева, са уделом 1/1. Међутимнакон деобе у циљу издвајања јавног од осталог земљиштаформиране су нове две парцеле: кп.бр. **574/7 КО Рача**у површини од 311м2и кп.бр**. 574/4 КО Рача**у површини од 12м2, обе парцеле уписане су у листу непокретности број 1164 и по врсти земљишта представљају градско грађевинскоземљиште и налазе се у приватној својини Слободана Миловановића из Ђурђева и
* кп.бр.**574/3КО Рача**, у укупној површини од 150 м2, уписана у лн. број 1201 КО Рача, која се налази у јавној својини општине Рача и представља грађевинско земљиште за остале и грађевинско земљиште за јавне намене, где су након деобе у циљу издвајања јавног од осталог земљишта формиране нове две парцеле, кп.бр. **574/6КО Рача**, у површини од 147м2 и кп.бр. **574/5КО Рача** у површини од 3 м2, обе парцеле уписане су у листу непокретности број 1201 и налазе се у јавној својини општине Рача са уделом 1/1 и представљајуградско грађевинско земљиште, с тим што кп. бр. 574/5 КО Рача по намени површине представља основну уличну мрежу. Наведене парцеле налазе се у оквиру Плана генералне регулације градског насеља Рача („Службени гласник општине Рача“, број 11/12 и 14/15) и **истовремено отуђење катастарске парцеле број 574/6 КО Рача**у површини од 147 м2, у јавној својини општине Рача са уделом 1/1, непосредном погодбом, имаоцу права на суседним парцелама.

**Члан 2.**

Вредност предметне непокретностти биће одређена на основу просечне тржишне вредности непокретности, утврђене од стране нсдлежног органа-Одсека за утврђивање, наплату и контролу јавних прихода општине Рача.

**Члан 3.**

Поступак непосредне погодбеспровешће Комисија за спровођење поступка прибављања непокретности у јавну својину, отуђења непокретности из јавне својине и давања у закуп ствари у јавној својини општине Рача и прибављања и отуђења грађевинског земљишта.

Комисија ће након утврђивања тржишне вредности непокретности, одредити време и место постизања споразума међу странкама, учесницима у поступку непосредне погодбе и прецизирати све елементе за отуђење предметне непокретности у складу са позитивним прописима који регулишу област располагања јавном својином.

**Члан 4.**

Уговор о отуђењу грађевинског земљишта између уговорних страна закључиће се након коначности Решења Скупштине општине Рача, којим ће се прецизирати сви услови, начин и рок плаћања купопродајне цене за отуђење непокретности.

**Члан 5.**

Ова одлука ступа на снагу даном доношења.

**Образложење**

Општинској управи општине Рача, обратио се Слободан Миловановић из Ђурђева, власник дела кп.бр. 574/2 и кп.бр. 573, обе у КО Рача, са захтевом за куповину парцеле кп.бр. 574/3 КО Рача, у површини од 150 м2, уписана у лн. број 1201 КО Рача, која се налази између његових парцела и која је у јавној својини општине Рача са уделом 1/1, како би формирао јединствену парцелу у склопу хотела „Шумадија“, за потребе паркинг простора који је неопходан за пословање хотела и како би регулисао имовинско правне односе, у циљу озакоњења објекта.

Након тога Агенција за геодетске услуге „Geo Team Future“из Смедеревске Паланке израдила је Пројекат геодетског обележавања деобе катастарских парцела бр. 574/2 и 574/3 КО Рача, у циљу издвајања површине јавног од осталог земљишта, на основу Информације о локацији издате од стране Одељења за урбанизам, изградњу, локални економски развој општине Рача.

Међутим након деобе у циљу издвајања јавног од осталог земљишта уместо досадашње кп.бр. 574/2 КО Рача формиране су нове две парцеле: кп.бр. **574/7 КО Рача** у површини од 311м2 и кп.бр**. 574/4 КО Рача**у површини од 12 м2, у власништву Слободана Миловановића из Ђурђева и уместо досадашње кп.бр. 574/3 КО Рача, формиране су нове две парцеле кп.бр. **574/6КО Рача**, у површини од 147 м2 и кп.бр. **574/5КО Рача** у површини од 3 м2, обе у јавној својини општине Рача, са уделом 1/1.

На основу наведеног, донета је одлука као у диспозитиву.

**ОПШТИНСКО ВЕЋЕ ОПШТИНЕ РАЧА**

**П Р Е Д С Е Д Н И К**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранко Радосављевић

**Одлуку доставити:**

* Скупштини општине Рача,
* a/a.